Elsie Maria Jordaan (1922 - 2012) - ForeverMissed.com
Elsie Maria Jordaan 1922 - 2012
Born on May 29, 1922 .
Passed away on July 23, 2012 in Parys, South Africa.
Vrou van Sias. Moeder van vier seuns, Bert, Gert, Johan en Sias en een dogter, Martie.Vyf skoonkinders. Ouma van 17 kleinkinders, en 11 agterkleinkinders. Ons onthou 'n merkwaardige vrou se lewe.
Oorlede Maandag 23 Julie, 2012.
Posted by Marlene Page on 11th April 2018
Ek het Vida probeer google want ek wil graag na haar blog oor die ou skool wat die Jordaans gekoop het, gaan oplees, toe kom ek op hierdie af. Die fotos is baie mooi. Ons Tannie Sussie (Tannie Schwesh) was vir ons ook baie spesiaal. Marlene Henning
Posted by Hanlie Jordaan on 29th May 2014
Dink aan haar!
Posted by Hanlie Jordaan on 23rd July 2013
Dink aan haar vandag dan al 'n jaar weg van almal op aarde- na wat sy verlang het. Nou verlang ons nog - ook na haar! Liefde1
Posted by Hanlie Jordaan on 29th May 2013
Dink aan haar vandag en altyd! Sy rus en ons mis haar liefde en vriendelikheid en belangstelling in ons almal! Liefde
Posted by Michael Cheek on 3rd October 2012
Iets wat my by bly van Ouma was die gereelde Bybellees, bid en psalmsing in die aande toe sy by ons in Durban was. Dan ook die lewendige bespreking daarna van die boodskap van die Skrifgedeelte. Dis wonderlike om te dink dat sy nou ten volle verstaan.
Posted by Hentie Jordaan on 27th July 2012
Ouma was altyd so reg om die beste te glo van die mense vir wie sy lief was, om 'n advokaat en kampvegter vir hulle te wees. Haar Ouma-liefde was onvoorwaardelik. En haar stories, so breed in oorsprong en verskeidenheid - alles van The Merchant of Venice en Ivanhoe, tot Georgette Heyer en Reader's Digest Condesed Books.
Posted by Louis Coetzer on 27th July 2012
Van Esme Coetzer: As ek aan Sus dink dink ek aan liefde. Haar laaste woorde aan my was "Ek is ook baie lief vir jou, Es." Na Mamsie se dood was sy vir my 'n ma (sy was 17 jaar ouer as ek, sy die oudste, ek die jongste) en het my lief en leed gedeel. Ek dank ons Hemelse Vader dat Hy haar spesiaal uitgekies het om ons suster te wees.
Posted by Rialette Swart on 27th July 2012
Ek het gister by Ouma se begrafnis weer besef hoe begaafde mens sy was en daarmee saam die beste voorbeeld vir ons almal as gelowiges - Die vrug van die Gees was altyd in haar: "liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing." (Gal.5:22) - Lief vir Ouma, Rx
Posted by Louis Coetzer on 25th July 2012
Dit was 'n voorreg om tannie sussie te ken en ons is dankbaar dat sy sonder pyn by Ons Vader is. Ons sal haar baie mis - Van Louis Ek gaan jou baie mis maar weet dat jy veilig in Sy hande is (Ps 23) -Van Esme Coetzer (suster)
Posted by Hanlie Jordaan on 25th July 2012
Vandag haar blou geblomde rok met baadjie van kant daaraan vas vir Avbob geneem. Sy het dit by Rialette en Sias- en dalk nog- se troues aangehad en ook die Kersfees 2011. Sy het so mooi gelyk. More die laaste keer kyk dat ma mooi lyk! xxxxx
Posted by Susan Jordaan on 24th July 2012
Ma het altyd in detail vir my die stories vertel wat sy gelees het(met haar eie byvoegings en sienings natuurlik),en dit was verstommend hoe goed sy kon onthou.! Ek het dit baie gemis toe sy later nie meer kon sien om te lees nie en haar geheue ook swakker begin raak het.
Posted by Hanlie Jordaan on 24th July 2012
Wat 'n ma om te gehad het! 'n Vriendin, 'n skuilplek en tog so afhanklik van almal se liefde en goedkeuring! Sy het my waardeer soos ek vir haar. Skoonma? Sy was vir my dierbaar en ek so lief vir haar! Dit was swaar toe haar aardse tent so afgebreek word - maar het saam met tannie Rien, woord vir woord Ps. 23 nog gese - in die grootste pyn, Saterdag. Hoe salig is sy nou!
Posted by Emmerentia Jprdaan on 24th July 2012
Ongelooflike mens wat 'n goeie voorbeeld is van hoe mens moet lewe! Sal haar altyd onthou en weet sy is nou op 'n veilige plek. Ons gaan Ouma baie mis xxxxx
Posted by Bessie Botha on 24th July 2012
Ai - Ouma het so naa aan die Here geleef - selfs tot op die laaste het sy elke dag net na voorlesings uit die Bybel geluister - kon nie daarsonder nie
Posted by Vida Jordaan on 23rd July 2012
Wonderlike Ma, Skoonma en Ouma. Rus nou, maar lewend in ons herinneringe.